**HOTĂRÂRE**

pentru reaprobarea Notei de fundamentare privind necesitatea şi oportunitatea efectuării cheltuielilor de investiții aferente proiectului„Capacitatea sporită de supraveghere, control și monitorizare a pădurilor prin intermediul unui sistem informatic integrat”

În temeiul [art.108](https://lege5.ro/App/Document/gq4deojv/constitutia-romaniei-republicata-in-2003?pid=43226719&d=2021-10-28#p-43226719) din Constituția României, republicată, și al art.42 alin.(2) din Legea nr. 500/2002 privind finanțele publice, cu modificările și completările ulterioare,

**Guvernul României** adoptă prezenta hotărâre.

**Art. 1.** - Se reaprobă Nota de fundamentare privind necesitatea şi oportunitatea efectuării cheltuielilor de investiții aferente proiectului „Capacitatea sporită de supraveghere, control și monitorizare a pădurilor prin intermediul unui sistem informatic integrat”, prevăzută în anexa care face parte integrantă din prezenta hotărâre.

**Art. 2.** - Finanțarea proiectului de investiții prevăzut la art.1 se realizează din fonduri externe nerambursabile prin Planul National de Redresare și Reziliență (P.N.R.R.) şi de la bugetul de stat prin bugetul Ministerului Mediului, Apelor şi Pădurilor, în limita sumelor aprobate anual cu această destinație, conform programelor de investiții publice aprobate potrivit legii.

**Art. 3.** - Ministerul Mediului, Apelor și Pădurilor, răspunde de modul de utilizare a sumelor aprobate potrivit prevederilor prezentei hotărâri.

**Art. 4.** - La data intrării în vigoare a prezentei hotărâri, Hotărârea Guvernului nr.286/2023 pentru aprobarea Notei de fundamentare privind necesitatea şi oportunitatea efectuării cheltuielilor de investiții aferente proiectului „Capacitatea sporită de supraveghere, control și monitorizare a pădurilor prin intermediul unui sistem informatic integrat”, publicată în Monitorul Oficial al României, Partea I, nr. 272 din 31 martie 2023, se abrogă.

**PRIM-MINISTRU**

**ION-MARCEL CIOLACU**